Fanefjord Vandværk amba.

Referat af generalforsamling 2019 – Afholdt den 23. marts på Damme Kro kl. 10

Fremødte 36 personer – heraf 34 stemmeberettiget

Formand Søren Jensen åbnede generalforsamlingen og sagde velkommende

Punkt

1. Valg af stemmetæller og referent

Stemmetæller: Ole Frandsen og Preben Hansen

Referent: Vicki W. Winsløv

1. Valg af dirigent – Flemming Samuelsen

Bilag 1 – Avisannoncen med rettidig indkaldelse

Bilag 2. – Dagsorden

1. Bestyrelsen beretning – fremlagt af Søren Jensen

Bilag 3 – Beretning for Damme Vandværk 2018

Bemærkninger:

Anker Andersen: Hvordan stiller Vordingborg Kommune sig til at de tre selskaber har samlet sig til et?

Søren Jensen: Vordingborg Kommune har hele vejen været orienteret og har været positive overfor projektet. Sideløbende med vores sammenlægning har Vordingborg Forsyning (VF) gang i byggeri af et nyt vandværk i Frenderup til en pris på 60.-70. mill. kr. Det er planen at Gammelsø, Bissinge, Lendemarke og Neble vandværker lægger sig sammen med VF. Vi var med til forhandlingerne for et par år siden men fandt det ville være fordyrende for forbrugerne og et tab af selvbestemmelse til at drive vandværk.

Vicki W. Winsløv: tilføjede at Fanefjord Vandværk samler forbrugernes accept til at kommunikerer på mail. Man kan tilmelde sig på hjemmesiden [www.fanefjordvand.com](http://www.fanefjordvand.com).

Beretningen vedtaget.

1. Det reviderede regnskab fremlægges til godkendelse

Bilag 4 – Regnskab for Damme Vandværk 2018

Bilag 5 – Vedhæftet bemærkning fra Bente Jakobsen vedr. placering af likvide aktiver.

Bodil Søberg Hansen (kasserer) redegjorde for årsregnskabet og udfordringer ved at få placeret de likvide midler i henhold til bankpakken. Hos Nordea skal vi bl.a. betale renter for at have vores penge stående. Men vi har nogle forhandlinger i gang med Landsbanken. Vores afskrivninger på afregningsmålerne er justeret i forhold til de nye krav om målerskift.

Regnskabet blev vedtaget

1. Budget for det kommende år – Bilag 4, til godkendelse herunder aflønning til bestyrelsen.

Bodil (kasserer) fremlagde budgettet som er ”en prøve” på at vi nu har et budget som dækker driften for 4 anlæg og en bestyrelse. Det bevirker at vi nu kun har et medlemskab af Danske Vandværker, Vandrådet og Grundvandsamarbejdet. Der er forhandlet aftaler med ReviVision, laboratorie, servicevirksomhed, pasning af grunde, elselskaber. Der vil endvidere være udgifter i det første år til selv sammenføringen af de forsyningsområder.

Budgettet blev vedtaget.

1. Forslag til takstblad forelægges til godkendelse – Bilag 6.

Bodil (Kasserer) fremlagde takstbladet som på forhånd er godkendt af Vordingborg Kommune. På grund af den nye beregnede anlægsværdi er især anlægsbidraget revideret, således det afspejler den værdi nye medlemmer skal købe sig ind i selskabet med.

John Petersen: Skal vi tilmelde ny pbs ved 1. opkrævning?

Søren Jensen: ja.

Anker Andersen: skal vi tilmelde vores nye målere til kommunen?

Søren Jensen: Det er gjort ved opsætningen.

Marianne Boje: Hvad er det gebyr, der hedder 500 kr. ved besigtigelse?

Vicki: det er vist et levn fra takstbladet i Hårbølle Strand, da vi ikke var timelønnede ved udkald.

Grethe Vanggaard: Forbrugerne i Vindebæk området – er vi forud opkrævede eller vi bagud opkrævet?

Preben Hansen: Det blev justeret ind ved opkrævningen i efteråret, således I er forud opkrævet.

Takstbladet godkendt.

1. Behandling af indkomne forslag – Der er modtaget forslag til vedtægtsændringer af § 8.

Bestyrelsen fremlagde på baggrund af tre indkommende forslag, deres udkast til vedtægtsændring – Bilag 7.

Pind1: generalforsamlingen lægges hvert år i marts.

Pind 3:Indkaldelse ved annoncering i lokale blade, på hjemmeside eller efter bestyrelses valg.

Pind 4:forslag til behandling på generalforsamlingen indgives senest den 15. januar.

John Petersen: Forslag – Bilag 8.

* Generalforsamlingen afholdes i løbet af en weekend.
* Indkaldelse udsendes pr. e-mail til medlemmerne

Jens Winther: Forslag – Bilag 9

Dagsordenen sendes ved henvendelse

* Indkommende forslag lægges ind på hjemmesiden

Esbern Ott: Forslag – Bilag 10

* Indkaldelsen udsendes på e-mail til de forbrugere der har oplyst mailadresser.

Debat:

Ole Vanggaard: Det er vigtig at bestyrelsen også inddrager de medlemmer som ikke holder avis, derfor er det vigtig med mailkorrespondance.

Dirigenten: Vi tager udgangspunkt i bestyrelsens udkast og behandler nu følgende punkter:

* Generalforsamlingen afholdes i løbet af en weekend.
* Indkaldelse udsendes pr. e-mail til medlemmerne
* Indkommende forslag lægges ind på hjemmesiden

Søren Jensen: fastholder det bør være op til bestyrelsen at afgøre hvorledes indkaldelsen udsendes.

John Petersen: En stor del sommerhusgæster skal have mulighed for at deltage på generalforsamlingen. Derfor skal den ikke lægges på en hverdagsaften.

Søren Jensen: sommerhus gæster udgør kun en lille del, og det står dem frit for at møde op uanset hvilken dag, der afholdes generalforsamling.

Ole Vanggaard: Det handler ikke om statistik. Det handler om at gøre det muligt for så mange som muligt at deltage. En hverdag aften er familierne ofte trætte og vælger at blive hjemme. Udearbejdende medlemmer skal også kunne nå hjem fra job for at kunne deltage. Derfor er en weekend en god løsning.

Vicki W. Winsløv: For mit vedkommende er jeg sent hjemme i hverdage og deltager allerede i mange møder på hverdagsaftner. For mig er en weekend ideelt, så jeg kan møde frisk.

Grethe Vanggaard: Man skal udvise respekt for vores sommerhusgæster som er medlemmer på lige fod med os der bor her fast.

Per Skov: Det er ikke noget problem at udsende indkaldelsen på mail. Det handler om at udnytte medierne. Der er jo også facebook.

Søren Jensen: Vi har ikke alle mailadresser på medlemmerne. Vi indsamler via hjemmesiden. Desuden vil der på næste opkrævning under noter stå en information om vi gerne vil modtage mailadresse til korrespondance, ligesom der vil stå noget om persondataforordningen.

Grethe Vanggaard: Hvad med dem som ikke bruger mail eller e-boks?

Flemming Petersen: vi er da 150 sommergæster som bør respekteres. Derfor er en weekender vigtige.

Per Skov: Information er vigtigt. Åbenhed og massere af information.

Søren Jensen: Hjemmesiden er oppe nu. Det informerede vi allerede om i en annonce i avisen lige efter nytår. Her informerede vi også om sammenlægningen, og jeg er blevet fortalt at vi også bliver omtalt på facebook.

Per Skov: om ikke så længe kommer en app til mobiltelefonen – en landsby app som også vil være et godt sted at informer løbende på.

Jannie Larsen: Vi i Hårbølle Strand har været godt informeret. Vicki har været god til at informer via sms, mail. Vi har aldrig manglet information. Derfor stemmer jeg også på at Vicki bliver stemt ind, da vi nødig vil undvære hendes arrangement og ildhu.

Bestyrelsen fremlægger et nyt udkast til vedtægtsændring af §8 – Bilag 11.

* Ordinær generalforsamlingen og ekstraordinær generalforsamling afholdes hvert år på Møn i en weekend i marts måned.
* Indkaldelse sker med mindst 14 dages varsel ved annoncering i lokale blade, på hjemmesiden, via e-mail hvor denne er oplyst eller efter bestyrelsens valg med angivelse af dagsorden.
* Forslag skal for at kunne behandles på ordinærgeneralforsamling indgives til bestyrelsen seneste den 15. januar.
* Indkommende forslag lægges herefter på hjemmesiden.

Dirigenten: Vi stemmer nu om bestyrelsens reviderede forslag. Ifølge vedtægterne skal mindst 2/3 af de fremmødte stemme for. Herefter skal forslaget også op på en ekstraordinær generalforsamling.

Ole Vanggaard og Preben Hansen: Lad os ikke bruge tid på en ekstraordinær generalforsamling. Forslaget kan vedtages endeligt på generalforsamlingen i 2020.

Der var enighed blandt de fremmødte. Forslaget blev vedtaget med fuldtallig stemmetal. Forslaget vedtages endeligt ved generalforsamlingen i marts 2020.

1. Valg af medlemmer og suppleanter til bestyrelsen – Bilag 12.

Valgt ind til bestyrelsen: Søren Jensen, Preben Hansen og Vicki W. Winsløv

Valgt suppleant: Ole Frandsen

1. Valg af 2 revisorer og en revisorsuppleant – Bilag 12.

Valgte revisorer: Bente Jakobsen og John Svane

Valgt revisorsuppleant: Bjarne Markussen

1. Eventuelt.

Dirigenten: Bestyrelsen har modtaget en henvendelse fra en forbruger om forslag til generalforsamlingen. Forslaget omhandlede vandspild. Forslaget er ikke blevet behandlet på generalforsamlingen, da det er modtaget ud over fristen på de 14 dage før generalforsamlingen skulle afholdes.

Anker Andersen: hvem kontakter vi ved manglende vand?

Søren Jensen: I kan finde oplysningerne på hjemmesiden, men det er mig I skal kontakte ved manglende vand.

Tommy Olsen. Hvem har ansvaret for at vedligeholde og skylle brandhaner?

Vicki Winsløv: Ansvaret for vedligeholdelse og reparation af brandhaner ligger hos det kommunale beredskab.

Søren Jensen: fortalte om seneste hændelse ved brandslukningen på fanefjordgade. På baggrund af den tragiske hændelse, erfarede beredskabet, at de ikke har udstyr til at hente/suge vand på Damme vandværk. Ligeledes var deres brandhaner ikke vedligeholdt. Vi afventer nu kommunen udpeger 3-4 steder på Møn som skal være beredskab for vand til brandslukning.

John Petersen: Forbrugerne under Hårbølle Strand Vandværk har været meget glade for den service som vi modtog på sms fra bestyrelsen, når der var brud, mangel på vand eller anden service meddeles. Er det evt. noget bestyrelsen vil videreføre?

Søren Jensen/Vicki W. Winsløv: Det tager vi op i bestyrelsen. Først skal vi lige have styr på en del ting i forbindelse med at lære de nye områder at kende. Vi står også med udfordringer til kvalitetsstyring, persondataloven og beredskabsplan.

Ref.

Vicki W. Winsløv

Dirigent

Flemming Samuelsen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_